Søsken til evig tid: Amerikareisa

Søsken til evig tid: Amerikareisa er en norsk dokumentarfilm fra 2015 regissert av Frode Fimland. 
Filmen er den andre om søskenparet Oddny og Magnar Kleiva, begge i 70-årene, som driver familiegården Kleiva i daværende Naustdal kommune i tidligere Sogn og Fjordane. I denne filmen drar de to til USA hvor de blant annet treffer slektninger bosatt i Minnesota.

Filmen hadde première på Bergen Kino 12. november 2015 og norsk kinopremière dagen etter. Som den første filmen ble den vist på TV 2 som en del av dokumentarserien Dokument2 i starten av 2016.

Filmen var én av fem finalister til Folkets Amanda under Amandaprisen 2016.

Den første filmen om søsknene, Søsken til evig tid, hadde premiere i 2013. I tillegg ga Ivar Myklebust Longvastøl ut boken Søsken til evig tid i 2018. Høsten 2018 hadde totalt 2 millioner nordmenn sett de to dokumentarene om søsknene på kino eller TV.

Referanser

Eksterne lenker 
 

Norske biografiske dokumentarfilmer
Norske dokumentarfilmer fra 2010-årene